Blue Moon of Kentucky

«Blue Moon of Kentucky» er ein vals skriven i 1946 av bluegrass-musikaren Bill Monroe og spelt inn av bandet hans, The Blue Grass Boys. Songe har sidan blitt spelt inn av mange andre artistar, mellom andre Elvis Presley. I 2003 vart songen innlemma i United States Library of Congress National Recording Registry.

Historie
«Blue Moon» er den offisielle bluegrassongen til Kentucky. I 2002 vart Monroe-versjonen ein av 50 innspelingar Library of Congress valde ut det året for National Recording Registry. I 2003 rangerte CMT «Blue Moon» på 11. plassen på lista si over dei 100 beste countrysongane.

Bill Monroe skreiv songen i 1946 og spelte han inn for Columbia Records den 16. september. Songen kom ut tidleg i 1947.Sleevenotes to Bill Monroe and his Bluegrass Boys, All the Classic Releases, 1937-1949, CD box set by JSP (2003).  På den tida bestod The Bluegrass Boys av vokalisten og gitaristen Lester Flatt og banjoisten Earl Scruggs, som seinare danna sitt eige bluegrass-band, Foggy Mountain Boys. Både Flatt og Scruggs spelte på innspelinga, medan Bill Monroe song.

Songen er skildra som ein «bluegrass-vals» og vart ein stor hit i USA i 1947 og vart òg populær med andre bluegrass-, country- og tidlege rockabilly-artistar. Songen vart mykje framført på Grand Ole Opry og andre stader. Carl Perkins spelte ein raskare versjon av songen under dei tidlege konsertane sine.

Elvis Presley

Songen vart gjeven ut som B-sida til den aller første Elvis Presley-singelen, «That's All Right»Official legal title of Crudup's (and Elvis's) 'That's All Right' på Sun Records i juli 1954. Dei hadde leita etter ein song å plassere B-sida og valde «Blue Moon of Kentucky» via Bill Black. Scotty Moore fortalte: «Me visste alle at me trengde ein song til... og det verka håplaust ei stund. Bill kom då med 'Blue Moon of Kentucky'...Me tok ein pause og han byrja å hamre på bassen sin og song 'Blue Moon of Kentucky', og etterlikna Bill Monroe med den høge falsettstemma si. Elvis slengde seg med og byrja å spele og syngje i lag med.»}}

Presley, Moore og Black vart oppmuntra av Sam Phillips, og omgjorde den langsame valsen til Monroe, i 3/4-takt, til ein kjapp, bluesaktig song i 4/4-takt.

Etter ei tidleg utgåve av songen skal Sun Records-eigaren Phillips ha ropt ut «BOY, that's fine, that's fine. That's a POP song now!.»Burke, Griffin, s. 41 Som med alle dei tidlege Presley-singlane på Sun, the artists were listed and stylized as «ELVIS PRESLEY SCOTTY and BILL».

Andre innspelingar
I 1954 spelte The Stanley Brothers inn ein versjon av songen med Presley sitt 4/4-arrangement og bluegrassinstrument. Bill Monroe sppelte sidan inn songen i ei blanding av dei to stilartane, og byrja i den originale 3/4-takten før han spelte han i ein livleg 4/4-takt.

Kjelder

Denne artikkelen bygger på «Blue Moon of Kentucky» frå ,  den 30. september 2016. 
 oppgav desse kjeldene:

 Bakgrunnsstoff 
Kentucky's State Bluegrass Song: Blue Moon of Kentucky 
NPR-rapport
Library of Congress om songen i National Recording Registry.


Kategori:Songar frå 1947
Kategori:United States National Recording Registry-innspelingar
Kategori:Bluegrass-songar
Kategori:Bill Monroe-songar
Kategori:Elvis Presley-songar
Kategori:The Kentucky Headhunters-songar
Kategori:Grammy Hall of Fame Award
Kategori:Songar skrivne av Bill Monroe
Kategori:Columbia Records-singlar
Kategori:Songar om Kentucky
Kategori:The Stanley Brothers-songar
Kategori:Rose Maddox-songar
Kategori:Patsy Cline-songar
Kategori:George Jones-songar
Kategori:Porter Wagoner-songar
Kategori:Ray Charles-songar
Kategori:Al Kooper-songar
Kategori:Jerry Reed-songar
Kategori:New Jordal Swingers-songar
Kategori:Eriksen-songar
Kategori:Shakin' Stevens-songar
Kategori:LeAnn Rimes-songar
Kategori:Billy Swan-songar
Kategori:Rory Gallagher-songar
Kategori:Wanda Jackson-songar
Kategori:Paul McCartney-songar